पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। दो सौ से ज्यादा चबूतरियां तोड़ीं, 400 टिन शेड हटाए, नमक मंडी, सब्जी मंडी और क्लॉक टावर का रूप निखरा :
तीस साल बाद गुरुवार को घंटाघर का मूल स्वरूप फिर नजर आया। बेतरतीब निर्माण हटने के बाद यहां हाट बाजार का स्वरूप भी नजर आने लगा। साथ ही वर्षों बाद छज्जे, मेहराब और कवळे नजर आने से हेरिटेज लुक भी लौट आया। नगर निगम ने गुरुवार सुबह घंटाघर इलाके से अतिक्रमण हटाने की में अतिक्रमण हटाने की अब तक की सबसे बड़ी कार्रवाई हुई। इसमें दो सौ से ज्यादा चबूतरियां, दुकानों के बाहर लगाए गए चार सौ से ज्यादा टिन शेड व तिरपाल हटाए गए। इस दौरान हंगामा के साथ नारेबाजी भी हुई, लेकिन निगम अधिकारियों के इरादे भांपकर लोग शांत हो गए। दस्ते की मदद के लिए सीईओ रामजीवन मीणा व आयुक्त दलवीरसिंह ढड्ढ़ा की उपस्थिति में नमक मंडी, सब्जी मंडी सहित घंटाघर में दुकानों के आगे बनी चबूतरियां व टिन शेड हटाने की कार्रवाई की। इस दौरान दुकानदारों ने सीढिय़ां तोडऩे का विरोध किया, लेकिन निगम दस्ते ने चबूतरियों के साथ सीढिय़ां भी तोड़ दीं। दस्ते के प्रभारी रामकुमार जावा, राजेंद्र गूंद, दीपक कन्नौजिया, जितेंद्र बोड़ा के नेतृत्व में घंटाघर के मुख्य रास्ते से क्लॉक टावर तक दोनों तरफ की दुकानों के आगे लगे तिरपाल हटाए और चबूतरियों को ध्वस्त किया। शाम को अतिक्रमण निरीक्षक गोपाल ओझा
प्रभारी मोहन किशन व्यास ने नई सड़क से हाथीराम के ओड़ा की सड़क के दोनों ओर 60 चबूतरियां और
10 पाट हटाए, इससे सड़क दो गुना चौड़ी गई। नई सड़क के बरामदे भी खाली करवाए गए। सीईओ
ने अतिक्रमण प्रभारी नीलम रमाणी से बिना बताए मुख्यालय छोडऩे पर स्पष्टीकरण मांगा है।
dainikbhaskar.com पर आगे तस्वीरों सहित देखिए, कैसे हटाए अतिक्रमण और निखर गईं धरोहरें, देखने के लिए आगे क्लिक कीजिए.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva awa_Deva hin_Deva hin_Deva zho_Hant eng_Latn